หุ้นภาคเช้า18ม.ค.ปิดบวก2.54จุด
ดัชนีหุ้นไทยปิดเช้าวันที่ 18 ม.ค.2554ที่1,025.73 จุดปรับตัวขึ้น 2.54จุดหรือ 0.25% ด้วยมูลค่าซื้อขาย 11,368 ล้านบาท ดัชนีเคลื่อนไหวช่วงแคบระหว่าง 1,024.47-1,029.77จุด
18 ม.ค. 2554

ดัชนีหุ้นไทยปิดเช้าวันที่ 18 ม.ค.2554ที่1,025.73 จุดปรับตัวขึ้น 2.54จุดหรือ 0.25% ด้วยมูลค่าซื้อขาย 11,368 ล้านบาท ดัชนีเคลื่อนไหวช่วงแคบระหว่าง 1,024.47-1,029.77จุด 
นักวิเคราะห์บริษัทหลักทรัพย์(บล.)ดีบีเอสวิคเคอร์แนะนำให้เลือกซื้อ เพราะบรรยากาศ การลงทุนในระยะสั้นเป็นลบเล็กๆ ตลาดจะลงง่ายแต่ขึ้นยาก เนื่องจากแรงขายทำกำไรที่ทยอยออกมาเมื่อราคาหุ้นปรับขึ้น เนื่องจากนักลงทุนเปลี่ยนกลยุทธ์เป็นเก็งกำไรรอบสั้นเมื่อดัชนีเริ่มต้นจากระดับสูงในปีนี้ (สิ้นปี 2553 ปิดที่ 1032.76 เพิ่มขึ้นมาราว 100% ใน 2 ปีที่ผ่านมา) 
อย่างไรก็ตาม ด้วยผลประกอบการที่แข็งแกร่งของหลาย กลุ่มทั้ง ธนาคาร พลังงาน, พาณิชย์, อาหาร, รับเหมาก่อสร้าง และอัตราดอกเบี้ยในต่างประเทศ (สหรัฐ, ยุโรป และญี่ปุ่น) ที่ทรงตัวต่ำเป็นประวัติการณ์อีกนาน ยังช่วยหนุนการลงทุนในตลาดหุ้น ดังนั้นการอ่อนตัวของราคาหุ้นพื้นฐานดีจึงเป็นจังหวะเลือกซื้อ